2019. gada 9. aprīlī Noteikumi Nr. 143

Rīgā (prot. Nr. 18 3. §)

**Grozījumi Ministru kabineta 2016. gada 11. oktobra noteikumos Nr. 668 "Energoefektivitātes monitoringa un piemērojamā energopārvaldības sistēmas standarta noteikumi"**

Izdoti saskaņā ar

Energoefektivitātes likuma   
5. panta ceturto daļu un piekto daļu,

6. panta piekto daļu,   
10. panta sesto un septīto daļu,

12. panta ceturto un sesto daļu un   
15. panta pirmo daļu

Izdarīt Ministru kabineta 2016. gada 11. oktobra noteikumos Nr. 668 "Energoefektivitātes monitoringa un piemērojamā energopārvaldības sistēmas standarta noteikumi" (Latvijas Vēstnesis, 2016, 211. nr.) šādus grozījumus:

1. Papildināt 25. punktu aiz skaitļa "6." ar vārdu un skaitli "un 6.1".

2. Aizstāt 30. punktā vārdu "aprīlim" ar vārdu "martam".

3. Izteikt 4. pielikumu šādā redakcijā:

"4. pielikums

Ministru kabineta

2016. gada 11. oktobra

noteikumiem Nr. 668

**Dokumenti, kas apliecina nesertificētas energopārvaldības sistēmas ieviešanu**

1. Valsts iestādes vadītāja vai pašvaldības domes rīkojums par energopārvaldības ieviešanu.

2. Valsts iestādes vadītāja vai pašvaldības domes rīkojums par darba grupas izveidošanu un energopārvaldības sistēmas robežu noteikšanu.

3. Enerģijas patēriņa bāzes līnijas noteikšanas pamatojums un izmantotie enerģijas patēriņa dati.

4. Energoefektivitātes plāns (noteiktie mērķi, energoefektivitātes indikatori, plānotie pasākumi un to sadalījums pēc prioritātes, energoefektivitātes pasākumu ieviešanas finansējuma plāns).

5. Enerģijas patēriņa monitoringa plāns."

4. Papildināt noteikumus ar 6.1 pielikumu šādā redakcijā:

"6.1 pielikums

Ministru kabineta

2016. gada 11. oktobra

noteikumiem Nr. 668

**Dzīvojamo namu pārvaldnieku – lielo elektroenerģijas patērētāju1 – dati par elektroenerģijas patēriņu atsevišķos objektos par 20\_\_\_\_. gadu**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Nr.  p. k. | Reģistrācijas numurs | Nosaukums | Juridiskā adrese | NACE 2. red.2 | Objekta adrese | Objekta nosaukums | Objekta raksturs | Elektroenerģijas patēriņš, kWh |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |

|  |  |  |  |  |
| --- | --- | --- | --- | --- |
|  |  |  |  |  |
| (amats) |  | (vārds, uzvārds) |  | (paraksts3) |

Piezīmes.

1. Lielais elektroenerģijas patērētājs ir komersants, kura ikgadējais elektroenerģijas patēriņš pārsniedz 500 MWh.

2. Saimniecisko darbību statistiskā klasifikācija Eiropas Savienībā, 2. redakcija.

3.  Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu."

Ministru prezidents A. K. Kariņš

Ekonomikas ministrs R. Nemiro